钦定古今图书集成/历象汇编/庶征典/第176卷 > 《管窥辑要》 > 金
## 钦定古今图书集成/历象汇编/庶征典/第176卷 > 《管窥辑要》 > 金

### 太祖收国元年黄龙见

按《金史太祖本纪》：“收国元年九月己卯，黄龙见空中。”

### 熙宗皇统九年龙𩰚按金史熙宗本纪皇统九年四月丁丑有龙𩰚于利州榆林河水上大风坏民居官舍瓦木人畜皆飘飏

十数里死伤者数百人。

### 世宗正隆六年黄龙见

按《金史世宗本纪》：“正隆六年五月，居贞懿皇后丧，黄
龙见寝室上。九月，黄龙见云中。”

### 大定十四年白龙见

按《金史世宗本纪》：“大定十四年八月丁巳，日中，白龙
见御帐东小港中，须臾乘云雷而去。”

### 章宗明昌五年龙见

按《金史章宗本纪》：“明昌五年七月丙戌，以天寿节宴
枢光殿。时久雨初霁，有龙曳尾于殿前云间。”

### 宣宗贞祐二年龙见

按《金史宣宗本纪》：“贞祐二年六月壬戌，黄龙见西北。”